CELEX: 62009CA0232
Language: sl
Date: 2010-11-11 00:00:00
Title: Zadeva C-232/09: Sodba Sodišča (drugi senat) z dne 11. novembra 2010 (predlog za sprejetje predhodne odločbe Augstākās tiesas Senāts – Republika Latvija) – Dita Danosa proti LKB Līzings SIA (Socialna politika — Direktiva 92/85/EGS — Izvajanje ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali ki dojijo — Člena 2(a) in 10 — Pojem noseča delavka — Prepoved odpusta nosečih delavk v obdobju od začetka nosečnosti do konca porodniškega dopusta — Direktiva 76/207/EGS — Enako obravnavanje moških in žensk — Član uprave kapitalske družbe — Nacionalna ureditev, na podlagi katere je mogoče člana uprave kapitalske družbe odpoklicati brez kakršne koli omejitve)

15.1.2011   
            
            
               SL
            
            
               Uradni list Evropske unije
            
            
               C 13/11
            
         Sodba Sodišča (drugi senat) z dne 11. novembra 2010 (predlog za sprejetje predhodne odločbe Augstākās tiesas Senāts – Republika Latvija) – Dita Danosa proti LKB Līzings SIA
   (Zadeva C-232/09) (1)
   
   (Socialna politika - Direktiva 92/85/EGS - Izvajanje ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali ki dojijo - Člena 2(a) in 10 - Pojem „noseča delavka“ - Prepoved odpusta nosečih delavk v obdobju od začetka nosečnosti do konca porodniškega dopusta - Direktiva 76/207/EGS - Enako obravnavanje moških in žensk - Član uprave kapitalske družbe - Nacionalna ureditev, na podlagi katere je mogoče člana uprave kapitalske družbe odpoklicati brez kakršne koli omejitve)
   2011/C 13/17
   Jezik postopka: latvijščina
   
      Predložitveno sodišče
   
   Augstākās tiesas Senāts
   
      Stranki v postopku v glavni stvari
   
   
      Tožeča stranka: Dita Danosa
   
      Tožena stranka: LKB Līzings SIA
   
      Predmet
   
   Predlog za sprejetje predhodne odločbe – Augstākās tiesas Senāts – Razlaga člena 10 Direktive Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391/EGS) (UL L 348, str. 1) – Pojem delavca – Skladnost nacionalne zakonodaje, s katero je dovoljen odpust člana uprave kapitalske družbe brez vsake omejitve, zlasti ob upoštevanju nosečnosti te članice
   
      Izrek
   
   
               1.
            
            
               Člana uprave kapitalske družbe, ki za to družbo opravlja storitve in je del te družbe, je treba šteti za delavca za namene Direktive Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391/EGS), če svojo dejavnost nekaj časa opravlja pod vodstvom ali nadzorom drugega organa te družbe in če za to dejavnost prejema plačilo. Predložitveno sodišče mora preveriti elemente dejanskega stanja, ki so potrebni za presojo, ali je tako v sporu, o katerem odloča.
            
         
               2.
            
            
               Člen 10 Direktive 92/85 je treba razlagati tako, da nasprotuje nacionalni ureditvi, kakršna je ta v postopku v glavni stvari, ki dopušča odpoklic člana uprave kapitalske družbe brez kakršne koli omejitve, če je zadevna oseba „noseča delavka“ v smislu te direktive in je sklep o njenem odpoklicu v bistvu posledica njene nosečnosti. Tudi če zadevni član uprave nima tega statusa, ostane dejstvo, da se odpoklic člana uprave, ki opravlja naloge, kakršne so opisane v postopku v glavni stvari, zaradi nosečnosti ali iz razloga, ki je v bistvu posledica nosečnosti, lahko nanaša le na ženske in zato pomeni neposredno diskriminacijo na podlagi spola, ki je v nasprotju s členoma 2(1) in (7) ter 3(1)(c) Direktive Sveta z dne 9. februarja 1976 o izvrševanju načela enakega obravnavanja moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (76/207/EGS), kakor je bila spremenjena z Direktivo 2002/73/ES Evropskega parlamenta in Sveta z dne 23. septembra 2002.
            
         
      (1)  UL C 220, 12.09.2009.